אגודל סקי

פציעת אגודל סקי (באנגלית: skier's thumb, ידוע גם בשם gamekeeper's thumb) היא פציעה ברצועה הגומדית המשנית של האגודל (ulnar collateral ligament). הפציעה נפוצה אצל ספורטאים העוסקים בכדורעף או סקי, וכן אצל ציידים. הרצועה האולנרית המשנית של האגודל מחברת את עצם המסרק הראשונה (first metacarpal) אל בסיס הגליל הקריבני (proximal phalang) מהצד התיכון. היא משמשת לתמיכה במפרק ולייצובו. הרצועה עלולה להינזק, להיקרע או ברוב המקרים לגרום לשבר תלישה בנקודת אחיזתה, כתוצאה מנפילה על יד מושטת או בנפילה תוך אחיזת מוט סקי. במקרים מסוימים, הפציעה תתרחש כתוצאה מעומס מתמשך בעת פשיטת יתר, ולא כתוצאה מנפילה. מצב זה ידוע בשם gamekeeper's thumb. ברוב מקרי קרע מלא, האלל (אפונרוזה) של השריר מתוויך האגודל (adductor pollicis) יהיה בין קצוות הקרע ברצועה. מצב זה נקרא נגע על שם סטנר, ולמעשה נמנעת יכולת ההחלמה הטבעית של הקרע. הסימנים השכיחים הם כאב בבסיס האגודל וכן קושי באחיזה וצביטה. הפעלת לחץ או עומס על האגודל יגרמו לכאב מידי. בנוסף, אזור הרצועה יהיה נפוח ורגיש למגע. כאשר המטופל ירחיק את האגודל, האזור יהיה רופף (ולא מתוח כמו באגודל בריא). האבחון מתבצע בעיקר בעקבות סיפור המקרה ובדיקות דימות. יש להכריע האם הקרע חלקי או מלא, ואם הקרע מלא יש להכריע האם המטופל סובל מנגע על שם סטנר או לא. לצורך כך נערך צילום רנטגן תוך הפעלת מתח, המסייע באבחון שבר תלישה. לעיתים ניתנת הרדמה מקומית בעת הבדיקה. בפציעה הנגרמת כתוצאה מפשיטת יתר מתמשכת של המפרק (gamekeeper's thumb), הרצועה נהיית ארוכה ודקה יותר, והכאב פחות חריף מאשר בפציעה אקוטית, לכן קשה יותר לאבחן פציעה כזו. הפציעה האקוטית נגרמת כתוצאה מפשיטת יתר או הרחקה של בסיס האגודל מכף היד. המנגנון הנפוץ ביותר הוא נפילה על כף יד במצב פשיטה, כאשר הכוח המופעל על האגודל גורם לנקע או קרע ברצועה. לפי מחקר עדכני, 49% מפציעות אלו התרחשו באופן זה. שאר המקרים התרחשו כתוצאה מפעילות ספורטיבית, למשל 2.4% כפציעת סקי (פציעת הסקי החמישית הנפוצה ביותר). ברוב הפציעות החלקיות הטיפול כולל קיבוע של האזור על ידי סד או תחבושת גבס למשך כמה שבועות, ונטילת תרופות נוגדות דלקת לא סטרואידיות. בקריעות מלאות (או כמעט מלאות), יש לעבור ניתוח על מנת לתקן את הקרע, במיוחד במקרי נגע על שם סטנר. במהלך הניתוח, הרצועה נתפרת מחדש לעצם בנקודת התלישה, והמפרק מקובע באמצעות מסמר מתכת דק. לאחר הניתוח יש לקבע את האזור למשך כחודשיים, אחריהם מתחיל תהליך שיקומי באמצעות פיזיותרפיה וריפוי בעיסוק. כדי להקל על כאבים, ניתן לקרר את האזור או ליטול משככי כאבים. הפציעה תועדה לראשונה בשנת 1955 במאמרו של קמפבל על המצב הכרוני אצל ציידים סקוטים. במסגרת עבודתם הם היו מפעילים לחץ אלכסוני על המפרק, שלאורך זמן גרם לחוסר יעילות של הרצועה. טראומה אגודל שבר אורתופדיה Tang, Peter MD, MPH, Collateral Ligament Injuries of the Thumb Metacarpophalangeal Joint(הקישור אינו פעיל), 05/2011 G.S.J.Chuter, C.L.Muwanga, L.R.Irwin, Ulnar collateral ligament injuries of the thumb: 10 years of surgical experience, 06/2009 Chrysi Tsiouri, Michael J. Hayton, Mark Baratz, Injury to the Ulnar Collateral Ligament of the Thumb, 31/10/2008 Bonnie Fraser, John Veitch, Keikhosrow Firoozbakhsh, Assessment of Rotational Instability with Disruption of the Accessory Collateral Ligament of the Thumb MCP Joint: A Biomechanical Study, HAND 3, 2008-04-02, עמ' 224–228 doi: 10.1007/s11552-008-9088-0 מדיה וקבצים בנושא אגודל סקי בוויקישיתוף הערך "אגודל סקי", באתר ויקירפואה Clifford R. Wheeless, III, MD, Surgical Treatment of Acute Gamekeeper's Thumb, 03/10/2012 Matthew Hannibal, MD, Orthopedic Surgery for Gamekeeper's Thumb, 02/08/2016 Jonathan Cluett, MD, Ulnar Collateral Ligament Injury Symptoms and Treatment, 30/09/2017 Jonathan Cluett, MD, Ulnar Collateral Ligament Injury Symptoms and Treatment, ‏30/09/2017 Bonnie Fraser, John Veitch, Keikhosrow Firoozbakhsh, Assessment of Rotational Instability with Disruption of the Accessory Collateral Ligament of the Thumb MCP Joint: A Biomechanical Study, HAND 3, 2008-04-02, עמ' 224–228 doi: 10.1007/s11552-008-9088-0 Matthew Hannibal, MD, Orthopedic Surgery for Gamekeeper's Thumb, ‏02/08/2016 ד"ר ליאור פז, פגיעת רצועה באגודל Oxford American handbook of sports medicine, New York: Oxford University Press, 2010 ד"ר מתן אלעמי סוזין, פגיעות כף היד - Hand injuries, באתר ויקירפואה Clifford R. Wheeless, III, MD, Gamekeeper's Thumb, wheeless' textbook of orthopaedics, ‏24/09/2012 Matthew Hannibal, MD, Orthopedic Surgery for Gamekeeper's Thumb, ‏02/08/2016 5 Most Common Skiing Injuries, wimbledon clinics (ארכיון) C. Benjamin Ma, MD, Skiers thumb - aftercare, ‏27/11/2016 C. S. Campbell, Gamekeeper's thumb, The Journal of Bone and Joint Surgery. British Volume 37-B, February 1955, עמ' 148–149 הבהרה: המידע בוויקיפדיה נועד להעשרה בלבד ואינו מהווה ייעוץ רפואי.